Але па-ранейшаму застаецца высокім узровень разводаў (у 2014 годзе — каля 35 тысяч), вялікая колькасць сем’яў, дзе дзяцей выхоўвае адна маці (каля 150 тысяч), ёсць сем’і, дзе малых выхоўвае адзін бацька. Яшчэ адна праблема — зніжэнне маральнай адказнасці бацькоў за ўтрыманне і выхаванне дзяцей, мноства сацыяльных сірот (толькі ў 2014 годзе 2644 бацькі і маці былі пазбаўлены бацькоўскіх правоў, больш за 3 тысячы дзяцей сталі сацыяльнымі сіротамі). На канец 2016 года ў адносінах да больш чым 26 тысяч дзяцей было прызнана, што яны знаходзяцца ў сацыяльна небяспечным становішчы. Трывожаць спецыялістаў і станоўчае стаўленне моладзі да незарэгістраваных шлюбаў, змяненне дзіцяча-бацькоўскіх адносін, калі кожны жыве сам па сабе, адчуваецца недастатковая псіхолага-педагагічная кампетэнтнасць бацькоў.